《汪象先伯仲招游城东阮姬馆即席索诗题壁间》
明代·胡应麟

落魄长安思转豪，新声同听郁轮袍。看花误入林中竹，采药迷行洞口桃。

小玉横钗频拥髻，阿环持砚伺挥毫。酣歌剩发青莲兴，莫遣汪郎笑二毛。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。